Na osnovu člana 8. Zakona o ministarskim, vladinim i drugim imenovanjima Republike Srpske (''Službeni glasnik Republike Srpske'', broj 41/03), člana 87. stav 1. Zakona o socijalnoj zaštiti ( „Službeni glasnik Republike Srpske“, broj 37/12 i 90/16), člana 20. Statuta Javne ustanove „Centar za socijalni rad Derventa“ Derventa broj 01-052-207/18 od 26.02.2018 godine i člana 1. Odluke o raspisivanju Javnog konkursa za izbor i imenovanje direktora Javne ustanove „Centar za socijalni rad Derventa“ Derventa (Službeni glasnik opštine Derventa“ broj 4/19), Skupština opštine Derventa raspisuje

**J A V N I K O N K U R S**

**Za izbor i imenovanje direktora Javne ustanove**

**„Centar za socijalni rad Derventa“ Derventa**

I Skupština opštine Derventa raspisuje Javni konkurs za izbor i imenovanje direktora Javne ustanove „Centar za socijalni rad Derventa“ Derventa.

II Opis poslova direktora

Direktor javne ustanove: organizuje i vodi poslovanje Ustanove, zastupa Ustanovu, stara se o zakonitosti rada i odgovara za zakonitost rada Ustanove, obavlja sve druge poslove utvrđene zakonom, osnivačkim aktom i Statutom, a naročito: radi na utvrđivanju prijedloga programa rada i plana potrebnih finansijskih sredstava za realizaciju tog programa i odgovoran je za sprovođenje programa i plana, izvršava odluke Upravnog odbora, podnosi izvještaj o radu i rezultatima rada osnivaču, naredbodavac je za izvršenje i realizaciju finansijskog plana, donosi Pravilnik o unutrašnjoj organizaciji i sistematizaciji radnih mjesta uz saglasnost Načelnika opštine, imenuje komisije i radna tijela u skladu sa potrebama i utvrđuje zadatke i uslove rada istih, imenuje zamjenika direktora, donosi odluke, rješenja, uputstva vezano za poslovanje i rad Ustanove, obavlja i druge poslove koji su mu stavljeni u nadležnost zakonom, Statutom i drugim opštim aktima.

III Mandat

Direktor JU „Centar za socijalni rad Derventa„ Derventa imenuje se na vrijeme od 4 ( četiri ) godine iz reda stručnih radnika ( poglavlje IV pod b.), sa mogućnošću ponovnog izbora.

IVOpšti i posebni uslovi za kandidate

a) Opšti uslovi za kandidate su:

- da su državljani RS ili BiH,

* Da su stariji od 18 godina,
* da imaju opštu zdravstvenu sposobnost,
* da nisu osuđivani za krivično djelo na bezuslovnu kaznu zatvora od najmanje šest mjeseci ili za krivična djela koja ih čini nepodobnim za obavljanje navedenih poslova,
* da nisu otpušteni iz državne službe na bilo kojem nivou vlasti u BiH ( bilo na nivou države ili entiteta ) kao rezultat disciplinske mjere na bilo kojem nivou vlasti u Republici Srpskoj u periodu od tri godine prije dana objavljivanja upražnjene pozicije,
* da ne služe kaznu izrečenu od Međunarodnog suda za bivšu Jugoslaviju i da nisu pod optužnicom tog suda, a da se nisu povinovali nalogu da se pojave pred Sudom ( Član IX 1. Ustava BiH),

b) Posebni uslovi i kriterijumi za kandidate su:

- VSS – lica koja su stekla obrazovanje prvog ciklusa u trajanju od najmanje tri, a najviše četiri godine i vrednuju se sa najmanje 180, odnosno 240 ECTS bodova, odnosno imaju stručnu spremu prema zakonu koji reguliše visoko obrazovanje odgovarajućeg usmjerenja i to:diplomirani socijalni radnik, diplomirani pravnik, diplomirani psiholog, diplomirani sociolog, diplomiani specijalni pedagog, diplomirani defektolog (diplomiran isocijalni edukator i rehabilitator), menadžer socijalne politike i socijalne zaštite, kao i lica koja imaju visoku spremu ekonomskog usmjerenja,

* najmanje pet ( 5 ) godina radnog iskustva u struci i
* položen stručni ispit za rad u organima uprave.

Pod radnim iskustvom u struci od najmanje pet godina podrazumijeva se radno iskustvo na poslovima potrebne stručne spreme nakon sticanja stepena stručne spreme iz alineje 1. ove podtačke.

V Potrebnadokumenta

Uz prijavu na konkurs kandidati su dužni dostaviti dokaze o ispunjavanju opštih i posebnih uslova :

- ovjerenu kopiju diplome,

- dokaz o položenom stručnom ispitu za rad u upravi,

- dokaz o radnom iskustvu u struci,

- biografiju o kretanju u službi,

-uvjerenje da nisu osuđivani za krivično djelo ( za kandidate rođene u Republici Srpskoj uvjerenje će se pribaviti službenim putem),

- potpisane i ovjerene izjave o ispunjavanju uslova iz poglavlja IV, pod a) alineja 5. i 6. ovog konkursa,

- kandidati mogu priložiti i druga dokumenta kojima dokazuju ispunjavanje potrebnih uslova,

- uvjerenje o opštoj zdravstvenoj sposobnosti (kandidat koji bude izabran dostaviće naknadno).

Dokumenta kojima se dokazuje ispunjavanje opštih i posebnih uslova dostavljaju se u originalu ili ovjerenoj fotokopiji, a dokumenta iz poglavlja IV pod a) alineja 5.i 6. ne mogu biti starija od šest mjeseci od izdavanja.

Sa svim kandidatima koji uđu u uži izbor, Komisija za izbor će obaviti intervju, o čemu će kandidati biti blagovremeno obaviješteni.

VI Sukob interesa

Kandidati ne mogu obavljati dužnosti, aktivnosti ili biti na položaju koji dovodi do sukoba interesa, kako je propisano odredbama Zakona o sprečavanju sukoba interesa u organima vlasti Republike Srpske (''Službeni glasnik Republike Srpske'', broj 73/08 i 52/14), Zakona o ministarskim, vladinim i drugim imenovanjima Republike Srpske (''Službeni glasnik Republike Srpske'', broj 41/03), kao i drugim zakonima koji regulišu sukob interesa i nespojivosti funkcija.

Kandidati ne mogu biti lica koja su na funkciji u političkoj stranci.

VII Rok za podnošenje prijava je 15 dana od dana posljednjeg objavljivanja konkursa u jednom od javnih glasila iz poglavlja IX ovog konkursa.

VIII Nepotpune i neblagovremene prijave neće se razmatrati.

Prijave sa potrebnim dokumentima mogu se dostaviti lično u šalter salu Opštinske uprave Derventa ili putem pošte na adresu: Skupština opštine Derventa, Ul. Trg oslobođenja broj 3, 74400 Derventa, posebno sa naznakom „Komisija za izbor po javnom konkursu za imenovanja u Javnoj ustanovi „Centar za socijalni rad Derventa“ Derventa.

IX Javni konkurs će se objaviti u „Službenom glasniku Republike Srpske“, dnevnom listu„GLAS SRPSKE“ i „Derventskom listu“.

SKUPŠTINA OPŠTINE DERVENTA

Broj: 01-022-154/19 PREDSJEDNIK

Datum: 29. maja 2019. godine SKUPŠTINE OPŠTINE

Marijan Kljajić, s.r.